cyanic-selkie/wikianc huggingface dataset:
Den sørafrikanske grensekrigen
Den sørafrikanske intervensjonene på UNITAs side i borgerkrigen i Angola varte fra krigens begynnelse og slutten av den angolanske selvstendighetskrigen i 1975, som resulterte i en stadig økende cubansk støtte til Angola fra til 1991, til 1989. Høydepunktet i denne krigen var det kontroversielle slaget ved Cuito Cuanavale i 1987–88. I trepartsavtalen fra 1988 mellom Angola, Cuba og Sør-Afrika ble det besluttet at utenlandske styrker skulle trekke seg ut av Angola, samtidig som den ga Namibia selvstendighet. Cuito Cuanavale har blitt regnet som en viktig faktor i apartheidregimets fall, men dette er veldig kontroversielt. I Angola fortsatte borgerkrigen helt fra til 2002, med MPLA som den seirende parten.
.gq
.gq er Ekvatorial-Guineas nasjonale toppnivådomene (ccTLD) for Internett.
Bongoyo
Bongoyo er ei ubebodd øy som ligger 2,5 km nord for byen Dar-es-Salaam i regionen Dar-es-Salaam i Tanzania. Siden 1975 har øya vært del av naturreservatet Dar es Salaam Marine Reserve, og er den mest besøkte av de fire øyene i dette naturreservatet.
.gq
Per november 2006 ser det ut til at det offisielle nettstedet for registrering er inaktivt. Få nettsteder er aktive innen dette domenet.
Eksterne lenker
Toppdomän
Bongoyo
Øya ligger i nærheten av halvøya Msasani i distriktet Kinondoni, og kan nås med en båttur på 30 minutter fra fastlandet. De fleste turister ankommer via hotellkomplekset «The Slipways» på vestsida av Msasani-halvøya.
Bongoyo er kjent for sine vakre strender og mulighetene for snorkling ved korallrevet som ligger 20 m fra kysten. Det er mye vegetasjon på øya, og i skogen ligger ruinene etter en tysk bosetting fra første verdenskrig.
Heckler & Koch G3
G3 står for Gewehr 3 (Gevær 3) og er et militært automatgevær som fremstilles av den tyske våpenfabrikanten Heckler & Koch. Geværet ble innført som standard tjenestevåpen i det tyske Bundeswehr i 1959, og er eller var i tjeneste i adskillige andre land. G3 bruker kaliber 7.62 x 51 mm NATO ammunisjon. I Norge ble geværet produsert på lisens av Kongsberg Våpenfabrikk som AG-3.
Historie
I 1949 ansatte den spanske, statseide institusjonen CETME (Centro de Estudios Técnicos de Materiales Especiales) den tyske ingeniøren Ludwig Vorgrimler, som hadde jobbet for det berømte tyske Mauserwerke før og under andre verdenskrig. Vorgrimler hadde jobbet med det eksperimentelle automatgeværet Sturmgewehr 45 (StG.45(M)). Dette våpenet tjente som utgangspunkt for forskjellige våpen hos CETME og senere hos Heckler & Koch.
Da Vest-Tyskland trengte et nytt enhetsvåpen tidlig på 1950-tallet valgte de opprinnelig belgiske FN FAL, approbert som G1. De ønsket å produsere geværet selv på lisens, men fikk ikke til en avtale med belgierne. En lisens for CETME-riflen var derimot mulig å få kjøpt, og den tyske staten kjøpte produksjonslisens og overførte den til Heckler & Koch. I 1959 ble G3 innført i det vesttyske forsvaret.
Varianter
G3 har tjent som basis for en rekke andre våpen fra Heckler & Koch.
Spesialiserte G3er
G3SG/1, MSG90 / MSG3, PSG-1 og HK33SG/1 er andre skarpskyttergeværer basert på G3.
Signy Arctander
Signy Anette Arctander (født 26. oktober 1895, død 23. september 1971) var en norsk statistiker og sjef for Statistisk Sentralbyrå 1960–1963.
Familie og oppvekst
100px|thumb|left|faren Hun var datter av juristen Sofus Arctander (1845–1924) som var statsråd og fungerende statsminister. Han var av den slekten Arctander som kom fra Lødingen i nord. Moren het Maren Sofie Aars (1849–1940) og var sønnedatter av prest og hoffpredikant Jens Aars (1779–1834) som også satt på Stortinget.
Signy ble født i Bergen, der faren siden 1890 hadde vært borgermester og stortingsrepresentant. I 1901 flyttet hun med familien til Kristiania, der faren hadde blitt tollskriver.
Utdanning og studietid
Hun tok examen artium 1915 og ble cand.oecon. i 1919 ved Universitetet i Oslo. Signys bror Ivar Arctander (1885–1953) hadde ti år tidligere tatt den samme utdanningen. I 1922 studerte hun statistikk i München og København med offentlig stipend.
I studietiden engasjerte Arctander seg i Kameratklubben, en idealistisk forening som arbeidet for forståelse mellom kvinnelige studenter og arbeiderkvinner, og hun var i en årrekke klubbens leder. Arctander ble tidlig med i Norsk forening for sosialt arbeid, og var blant annet med på å utarbeide Sosial håndbok for Norge i 1937.
Jobb og motstandskamp
thumb|100px|right|Grini Fra 1920 og utover jobbet hun for Statistisk sentralbyrå, først som sekretær. I 1937 startet hun oppdraget med å kartlegge hushjelpenes arbeidsvilkår.
Under andre verdenskrig ble hun vervet til illegalt motstandsarbeid av SSBs direktør Gunnar Jahn, hvilket førte til at hun i 1944 ble arrestert og plassert på Grini der Jahn også satt. Der satt hun fram til frigjøringen.
I 1946 ble hun forfremmet til byråsjef og fikk medlemskap i Statens lønnskomité og Likelønnskomitéen av 1949. I 1955 ble hun underdirektør, noe hun var fram til hun gikk av med pensjon i 1965. Mens direktør Petter Jakob Bjerve (1913–2004) satt på Stortinget, var hun konstituert direktør fra 1960 til 1963. Hun var da den høyeste plasserte norske kvinnelige tjenestemann.
Den 9. januar i 1966 ble hun utnevnt til ridder av 1. klasse av St. Olavs Orden for «fortjenstfullt arbeid på sosialstatistikkens område».
Ettermæle
I en redaksjonell omtale i Aftenposten 24. oktober 1970 i forbindelse med hennes 75-årsdag, ble Signy Arctander omtalt slik (utdrag):
''Signy Arctanders interesser er mangfoldige, og hennes arbeidskraft har vært noe helt enestående. Ved siden av sitt krevende virke i byrået har hun publisert en lang rekke skrifter, først og fremst om sosiale emner. (...) Signy Arctander kan Norge. I tall og i virkeligheten bak tallene. Hun har fulgt det statistisk, fra det tunge, gråtriste Fattig-Norge til dagens Industri-Norge, preget av vekst og fremgang. (...) Signy Arander har et lyrik sinn og et glimt i øyet som forteller at humor er en del av hennes utrustning.''
Hans Mikael Jacobsen
Hans Mikael Jacobsen (født 1901 på Kirkja, død 1960) var en færøysk forfatter og dikter. Han diktet flere velbrukte salmer, ni av disse står blant annet står i salmeboken for Fólkakirkjan (Sálmabók Føroya Fólks). Hans søn, Jákup á Fløtti Jacobsen, gav i 1979 ut boken Høvdið uppundan med tekster som Hans Mikael hadde skrevet. Han tok eksamen som lærer fra Føroya Læraraskúli i 1929 og fik året etter arbeide som lærer på Fugloy, han arbeidede som lærer til 1940, da han grundet sykdom måtte gå av med etterløn. De siste årene av livet bodde han i Klaksvík.
Jessheimmarka
Jessheimmarka er et skogområde Sørøst for Jessheim som inkluderer Allergotskogen, Randbymarka, Jernbanemarka og Langelandsfjellet sørover til Høgfjellet. Skogsområdet ligger mellom E6 i vest og Randbydalsvegen i øst, sør for Skogmo, Fladbyseter og Allergot. Skogområdet er et mye brukt turområde hele året. Skogsområdet er variert med mindre koller, noen litt større høyder og myrområder.
Alexander Rudolph av Slesvig-Holsten-Sønderborg
Alexander Rudolph af Slesvig-Holsten-Sønderborg (1651–1727) var en sønderborgsk fyrstelig, som tilhørte den såkaldte schlesiske eller katolske linje av den sønderborgske hertugslekt.
Jessheimmarka
Området har tett nett av stier, og kan by på variert terreng, samt lysløype. De benyttes hele året av både terrengsyklister og mosjonister i alle aldre. Speiderne har sin base i denne skogen, med bålplasser og mye aktivitet. Det er også turorienteringsposter i området. På vinteren kjøres det opp skiløper som en del av et større sammenhengende skiløypenett mot Borgen (Åsmarka) og Kløfta.
Kyklopen (drama)
Kyklopen (gammelgresk Κύκλωψ) er et satyrspill av Euripides, det eneste bevarte satyrspillet fra antikken. Satyrspillene, som oftest hentet sin handling fra gresk mytologi, ble fremført på dramafestival i Athen i det 5. århundre som det fjerde og siste skuespillet, etter en trilogi av tragedier. Satyrspillene hentet ofte sin handling fra den episke diktningen eller mytologien og ble illustrert av et kor av satyrer
Handling
Skuespillet forteller historien om møtet mellom den greske helten Odyssevs og den mytiske kyklopen Polyfemos, som også er beskrevet i Homers Odysséen.
Alexander Rudolph av Slesvig-Holsten-Sønderborg
Alexander Rudolph valgte en geistlig karriere, studerte først i Olmütz og Graz, og siden i Roma. Han vendte siden tilbake til et kanonikat i Olmütz, og mottok senere også et i Breslau. Godt hjulpet av broren, ble han utnevnt til erkediakon i Breslau, til tross for at han manglet en doktorgrad i teologi.
Alexander Rudolh døde i 1727 i byen Olmütz i Schlesien, som det siste mannlige avkom i sin slekt.
Kyklopen (drama)
Handling
I prologen forteller Silenos at han har lidt skipbrudd under letingen etter vinguden Dionysos, og er strandet på kyklopenes øy. Her lever han og satyrene som tjenere for Polyfemos. En dag lander Odyssevs og mennene hans på den samme øya og spør Silenos om han vil gi dem mat i bytte mot vin. Etter en smaksprøve erklærer Silenos seg villig og går inn i kyklopens hule for å hente lam og ost.
Whiteside County
Whiteside County er et fylke i den amerikanske delstaten Illinois.
Kyklopen (drama)
Handling
Sammen med satyrene legger Odyssevs en plan for å ta hevn over kyklopen. Han vil skjenke ham full for deretter å blinde ham. Satyrene slutter seg jublende til planen, men når det gjelder stykket, trekker de seg tilbake. Odyssevs klarer likevel å stikke ut øyet på den enøyde kyklopen. Under flukten hjelper satyrene Odyssevs og mennene hans ved å narre kyklopen, som forbanner Odyssevs og spår at han må drive om på havet i mange år.
Om stykket
Evripides’ tekst er på mange punkter tro mot Homers versjon av historien i Odysseen. Skipbruddet, geiteskinnsekken med vin, blindingen av den enøyde kjempen, ordspillet på «ingen» forekommer også hos Homer.
Kyklopen er det eneste komplette satyrspillet som er bevart fra antikken. Noen fragmenter fra andre satyrspill finnes, både fra Sofokles og Aiskhylos. Kyklopen er funnet i to manuskripter fra det 14. århundre.
Versefoten er jambisk trimeter som var den vanlige formen i den antikke greske scenediktningen, tragedier og komedier.
Nedre og øvre planeter
Planetene i solsystemet kan deles inn i nedre og øvre planeter ut fra hvor langt de er fra solen i forhold til det jorden er.
Nanguan
Nanguan (kinesisk: 南关区; pinyin: Nánguān Qū) er et bydistrikt i provinsen Jilin i Folkerepublikken Kina. Det er underlagt den subprovinsielle byen Changchun, provinshovedstaden. Bydistriktet har et areal på 497 km² og teller 610 000 innbyggere (2004).
Administrative enheter
Subdistrikter:
Kommuner:
Will County
Will County er et fylke i den amerikanske delstaten Illinois.
Roeland Lievens
Roeland Lievens (født 1. juli 1983) er en nederlandsk roer som spesialiserer seg i firer, lettvekt. Under Sommer-OL 2012 i London representerte han landet sitt, der han ble nummer 6.
Xigang
Xigang (kinesisk: 西岗区, pinyin: Xīgǎng Qū) er et bydistrikt i provinsen Liaoning. Det ligger under den subprovinsielle byen Dalian.
Xigang har et areal på 26,18 km² og teller ca. 320 000 innbyggere (2003).
Administrative enheter
Det er syv subdistrikter i Xigang:
Handelskammer
Et handelskammer er et representativt organ som arbeider for å fremme handelens og andre næringsgruppers (kommersielle) interesser.
Handelskamre har eksistert siden 1599, da det første ble grunnlagt i Marseille. Handelskamre er regionale og uavhengige organisasjoner som arbeider for et bedre foretaksklima og for økte handelsrelasjoner, infrastrukturspørsmål og visse spørsmål om besiktninger og handelsbruk. Handelskamre er i de fleste land offentligrettslige subjekt, med obligatorisk medlemskap for foretakene i handelskammerets distrikt. I USA, Storbritannia og i de nordiske landene er dog handelskamre helt private og har frivillig medlemskap. I Sverige er omkring 10 000 foretak medlem i et handelskammer.
Forsvarets Militærpoliticenter
Forsvarets Militærpoliticenter er en av det danske forsvarets vernsfelles avdelinger under Trænregimentet.
Avdelingen ble opprettet 1. januar 2015 ved en sammenslåing av Hærens, Søværnets og Flyvevåbnets forskjellige militærpolitiavdelinger til én enkelt plassert ved Aalborg Kaserner, organisatorisk underlagt Trænregimentet.
Forsvarets militærpoliti består av cirka 350 ansatte som er lett gjenkjennelige på den røde beret, den hvite fløytesnor over venstre skulder og det sorte lærarmbind på høyre overarm med hvid påskrift «MP».
Eksine
Eksine (exine) er den ytre veggen i et pollenkorn. Denne veggen består av svært motstandsdyktig materiale som gjør at pollen bevares godt selv om det utsettes for høye temperaturer eller kjemikalier. Pollen nedbrytes heller ikke i særlig grad av bakterier eller sopp. Eksinen gjør dermed at pollen kan finnes igjen i myrer og fossile lag (se palynologi)
Boris Markarov
Boris Nikititsj Markarov (russisk: Борис Никитич Маркаров; født 12. mars 1935) var en sovjetisk vannpolospiller som deltok i de olympiske leker 1956 i Melbourne. Markarov vant en olympisk bronsemedalje i vannpolo under Sommer-OL 1956 i Melbourne. Han var med på det sovjetiske laget som kom på tredjeplass i vannpoloturneringen bak Ungarn og Jugoslavia. Markarov spilte to kamper og scoret ett mål i turneringen.
Andrej Krawtsjanka
Andrej Siarhjejevitsj Krawtsjanka (belarusisk: Андрэй Сяргеевіч Краўчанка, russisk: Андрей Сергеевич Кравченко - Andrej Sergejevitsj Kravtsjenko, født 4. januar 1986 i Mysjanka i Homjel voblast) er en belarusisk mangekamputøver.
Nevropsykiatri
Nevropsykiatri er et fagområde som omfatter studiet av psykiatriske symptomer som forekommer ved sykdommer og skader i sentralnervesystemet. Nevropsykiatri er et tverrvitenskapelig fagområde hvor man søker å integrere kunnskaper fra alle kliniske nevrovitenskaper.
Det finnes i Norge ingen egen spesialist-utdanning i nevropsykiatri, men i USA er nevropsykiatri en godkjent medisinsk underspesialitet av psykiatri eller nevrologi. Nevrologene bruker ofte betegnelsen «Behavioral Neurology» om stort sett det samme fagområdet.
En nevropsykiatrisk vurdering vil i tillegg til vanlig psykiatrisk kartlegging omfatte nevrologisk vurdering, nevroradiologiske og nevrofysiologiske undersøkelser. Ofte vil man også gjøre en nevropsykologisk undersøkelse.
Andrej Krawtsjanka
Karriere
Hans personlige rekord i tikamp, som er 8617 poeng, fikk han da han vant Hypo-Meeting i Götzis i Østerrike i mai 2007. I åttekamp er hans personlige rekord på 6234 poeng, satt under VM innendørs 2008 i Valencia.
KSC Lokeren Oost-Vlaanderen
Koninklijke Sporting Club Lokeren Oost-Vlaanderen, forkortet til Lokeren eller Sporting Lokeren, er en belgisk fotballklubb som siden 1997 har spilt uavbrutt i toppdivisjonen Jupiler League. Klubben regner sine røtter tilbake til Racing Lokeren, som ble stiftet i 1923. Racing Lokeren gikk i 1970 sammen med Standaard Lokeren og den nye klubben ble hetende KSC Lokeren; denne klubben gikk i 2000 sammen med Sint-Niklase SK, men tok etter en kort periode tilbake KSC Lokeren-navnet. Klubben spiller sine hjemmekamper på Daknamstadion i Lokeren. Klubbnomaden Petter Rudi spilte i klubben i en periode i 2001, og Geir Ludvig Fevang spilte to sesonger for klubben på begynnelsen av 2010-tallet.
Klubben har spilt åtte sesonger i Europaligaen, med kvartfinale i 1981 som beste resultat. I 1981 ble Lokeren også nummer to i det belgiske seriemesterskapet, deres beste resultat gjennom tidene, og nådde finalen i cupen. I 2003 tok klubben bronse i serien, og i 2012 og 2014 vant Lokeren cupmesterskapet i Belgia.
Robertsfors IK
Robertsfors Idrottsklubb er en svensk fotballklubb fra Robertsfors.
Klubben ble grunnlagt i 1907, og het i en kort tid Robertsfors Gymnastik och Idrottsförening (norsk: Robertsfors Turn- og Idrettsforening). På denne tiden drev man med turn, friidrett og fotball på sommerstid, og langrenn og skihopp om vinteren.
Robertsfors' hjemmebane heter Stantorsvallen. Dette har vært klubbens tilholdssted siden 1925.
Høydepunktet i klubbens historie var da Robertsfors rykket opp fra Division 2 Norrland i 2005. Påfølgende sesong endte med nedrykk fra Division 1 Norra på målforskjell bak Östersunds FK.
I Division 4 spiller Roberstfors' farmerlag, Robertsfors BK.
Gabriela Medina
Gabriela Medina (født 3. mars 1985) er en meksikansk friidrettsutøver.
Hun representerte Mexico under Sommer-OL 2008 i Beijing, hvor hun ble utslått i semifinalen på 400 meter.
Williamson County (Illinois)
Williamson County er et fylke i den amerikanske delstaten Illinois.
Matthias Erzberger
Matthias Erzberger (1875–1921) var en tysk lærer, skribent og politiker (Deutsche Zentrumspartei) som var visekansler og finansminister i den første regjeringen Bauer 1919–1920.
Erzberger ble 28 år gammel innvalgt i Riksdagen i 1903, og fremsto tidlig som kritiker av landets kolonialpolitikk. Han gikk i begynnelsen av første verdenskrig sterkt inn for å fremme Tysklands krigsmål, herunder å annektere store landområder. I 1917 endret han sitt syn fullstendig, talte for en «fred i forståelse» med fienden og medvirket til at flertallet i Riksdagen gikk inn for dette.
I november 1918 undertegnet han på vegne av Det tyske keiserrike avtalen om våpenstillstand i Compiègneskogen, som avsluttet kamphandlingene under første verdenskrig. De følgende årene gjennomførte han som Tysklands finansminister, den såkalte Erzbergerske riksfinansreform. Reformen styrket nasjonalstaten på bekostning av delstatene, og preget i 2020-årene fremdeles skattesystemet i Tyskland.
En svertekampanje ledet av den nasjonalistiske politikeren Karl Helfferich fra Deutschnationale Volkspartei, førte til at Erzberger måtte gå av som finansminister. Han ble kalt «novemberforbryter» og «folkeforræder» for de innrømmelser han hadde måtte gjøre overfor den franske general Foch. Erzberger ble myrdet på åpen gate i 1921, i et angrep som var planlagt og utført av den nasjonalistiske Germanenorden. Gjerningsmennene ble hjulpet til å flykte til utlandet, og kunne i 1933 vende hjem under beskyttelse av et nasjonalsosialistisk amnesti. De ble ikke straffet før etter andre verdenskrig.
Bakgrunn og tidlige år
Erzberger var sønn av skredderen og postbetjenten Josef Erzberger og hans hustru Katherina, født Flad. Fødestedet var landsbyen Buttenhausen, i det daværende kongeriket Württemberg. I dag er Buttenhausen del av kommunen Münsingen i Schwäbische Alb.
Etter lærerutdanning arbeidet han fra 1894 til 1896 som lærer. I denne perioden studerte han statsrett og nasjonaløkonomi i Fribourg, Sveits. Fra 1896 til 1903 arbeidet han som forfatter og som redaktør i Zentrum-avisen Deutsches Volksblatt i Stuttgart. I tillegg var han organisator i bonde- og håndverkerforeningen i Schwaben. Han deltok i 1899 i grunnleggelsen av en kristelig fagforening i Mainz. I 1900 giftet han seg med kjøpmannsdatteren Paula Eberhard. Paret fikk tre barn.
Riksdagsmedlem
Erzberger ble 28 år gammel innvalgt til Riksdagen i 1903, der han satt som medlem til 1918. Han var representant for partiet Zentrum, og engasjerte seg som finansekspert i kolonial- og budsjettspørsmål. Erzberger gjorde seg gjeldende med uvanlig sterk vitalitet både i partiets parlamentsgruppe og i offentligheten. Gjennom utallige avisartikler ble han en kjent og populær politiker. Hans kamp for å oppklare maktmisbruk i den tyske kolonien Togoland var sterkt medvirkende til at Riksdagen ble oppløst i 1907. I 1909 deltok han i arbeidet med en større finansreform, og fra 1912 var han medlem av ledelsen av sitt partis parlamentsgruppe.
I årene før første verdenskrig gikk Erzberger inn for en sterk opprusting, og kom ofte i diskusjoner med sosialdemokratene i SPD om dette. Etter utbruddet av første verdenskrig medvirket han i den tyske propagandaen i Europa gjennom katolske kretser og firmurerbevegelsen. Sammen med kansleren Bülow arbeidet han for å hindre Italias inntreden i krigen. Han lot seg rive med av stemningsbølgen i landet, og gikk i 1914 inn for omfattende anneksjoner av landområder, herunder av Belgia.
Våpenstillstanden i Compiègneskogen
Erzberger ble 3. oktober 1918 statssekretær uten portefølje i Maximilian von Badens regjering. I november 1918 undertegnet han avtalen om våpenstillstanden i Compiègneskogen, som påla Det tyske keiserriket tyngende betingelser. Senere uttalte den samtidige politikeren Joseph Wirth at Erzberger med dette også i praksis underskrev sin egen dødsdom.
Da Philipp Scheidemanns regjering tiltrådte 13. februar 1919, ble Erzberger minister uten portefølje og ansvarlig for alle våpenstillstandsspørsmål. Høyresiden kalte ham «novemberforbryter» og «folkeforræder» for de innrømmelser han hadde måtte gjøre overfor den franske general Foch. Han talte for undertegning av Versaillestraktaten, og var overbevist om at landet ville havne i hungersnød og at riket ville gå i oppløsning dersom avtalen ikke ble undertegnet. Utenriksminister Brochdorff-Rantzau nektet imidlertid å undertegne, og regjeringen gikk av.
Den Erzbergerske riksfinansreform
Erzberger reformerte Tysklands skatte- og finanssystem, og innførte en skatteforvaltning for hele landet. Fastsettelsen og innfordringen av inntektsskatt ble overført fra delstatene til de føderale myndigheter. Den progressive beskatningen ble vesentlig skjerpet, og det gjorde ham ytterligere upopulær blant de økonomisk bedrestilte i samfunnet. «Den Erzbergerske riksfinansreform» regnes som den betydeligste skattereform i Tyskland på 1900-tallet, og preger Tysklands skattesystem fremdeles.
Erzberger medvirket også til å overføre jernbanesystemet til de føderale myndigheter.
Bakvaskelseskampanje, drapsforsøk
Erzberger hadde et godt politisk instinkt. Hans optimisme og vilje til å ta ansvar, gjorde at han ikke vek tilbake for å påta seg de aller største oppgaver. Hans renommé led imidlertid under en uvanlig vankelmodighet, og en hensynsløs måte å kjempe på. Han var også svært naiv i sin omgang med penger. Dette bidro til at han ble sårbar for grunnløse svertekampanjer.
Karl Helfferich, som var en lederskikkelse for den tyske høyresiden, gikk til et kraftig angrep på ham og skrev blant annet boken Vekk med Erzberger (Fort mit Erzberger), som reelt sett var en bakvaskelseskampanje. Erzberger gikk til søksmål mot Helfferich med påstand om ærekrenkelser. Helfferich fikk en mindre bot, men saken hadde skadet Erzberger så sterkt at han likevel måtte gå av som minister.
Under rettssaken mot Helfferich i Berlin-Moabit i januar 1920, ble Erzberger utsatt for et attentat. Student og tidligere fenrik Oltwig von Hirschfeld fyrte av to skudd, som skadet Erzberger alvorlig. Den ene kulen traff Erzbergers urkjede og prellet av. Hirschfeld kjente Erzberger fra en brosjyre Helfferich hadde gitt ut, og mente at han var til skade for samfunnet, og hadde motarbeidet Tysklands interesser. Han ble dømt til ett og et halvt års fengsel.
Til sin datter uttalte Erzberger året etter at «Den kulen som er bestemt for meg er allerede støpt» (Die Kugel, die mich treffen soll, ist schon gegossen). Han ble i juni 1920 gjenvalgt til Riksdagen, etter at hans parti hadde rehabilitert ham ved å sette ham på en sikker plass, og han kunne starte en ny tilværelse som parlamentariker.
Drapet i Schwarzwald
Gravferden ble en politisk demonstrasjon, med Joseph Wirth som hovedtaler.
Begge drapsmennene kunne ved Killingers hjelp flykte til utlandet i august 1921, først til Ungarn. Schulz og Tillessen var begge utstyrt med falske pass, som henholdsvis Trost og Schwind. I Ungarn ble de gjenkjent og arrestert, men på Oberstadthauptmann Hethenys ordre, sluppet fri igjen. I 1933 kom Schulz og Tillinger tilbake til Tyskland fra Spania. Da var straffrihetsforordningen av 1933 opprettet. Den ga amnesti for de som hadde kjempet for den «nasjonale reisning av det tyske folk» (nationale Erhebung des deutschen Volkes). Begge drapsmennene kom under denne og gikk fri for straffesak.
I 1945 ble Schulz og Tillessen arrestert på ny. Saken kom opp for Landgericht Offenburg i 1946. Domstolen anvendte straffrihetsforordningen av 1933 på nytt, og innstilte saken. Avgjørelsen vakte voldsom oppsikt. I en senere rettssak i februar 1947, ble imidlertid Tillessen dømt til 15 års fengsel for forbrytelser mot menneskeheten. Schulz ble i 1950 dømt til 12 års fengsel på samme grunnlag som Tillessen. Både Schulz og Tillessen ble løslatt i 1952. Killinger ble frifunnet i 1922, og begikk selvmord i 1944 for å unngå å bli tatt av russerne.
Ettermæle
Matthias Erzberger-huset med adresse Unter den Linden 71 i Berlin, tilhører Forbundsdagen og fikk sitt nåværende navn i 2017.
Han regnes av Arbeitsgemeinschaft Orte der Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
Arkeologiåret 1614
Arkeologiåret 1614 er en oversikt over blant annet utgravninger, fødte og avdøde personer med tilknytning til arkeologi i 1614.
Referanser
1614 in archaeology
Bandipora (distrikt)
Bandipora er et distrikt i den indiske delstaten Jammu og Kashmir. Distriktets hovedstad er Bandipora.
Demografi
Ved folketellingen i 2011 var det 385,099 innbyggere i distriktet, mot 304,886 i 2001. Den urbane befolkningen utgjør 16,89 % av befolkningen.
Barn i alderen 0 til 6 år utgjorde 15,66 % i 2011. Antallet jenter i den alderen per tusen gutter var 893.
Francisco Montecillo Padilla
Francisco Montecillo Padilla (født 17. september 1953 i Cebu City på Filippinene) er en filippinsk katolsk prelat som er erkebiskop og diplomat for Den hellige stol.
Bakgrunn
Francisco Montecillo Padilla var den tiende i en søskenflokk på tretten barn. Han forberedte seg på prestetjeneste i Cebu, først ved Pope John XIII Minor Seminary og så på Major Seminary San Carlos. Han tok grader i teologi ved University of Santo Tomas' Central Seminary i Manila.
Han er en lillebror til erkebiskop Osvaldo Padilla, som også var pavelig nuntius.
Prest
Francisco Montecillo Padilla ble presteviet den 21. oktober 1976 av erkebiskopen av Cebu, kardinal Julio Rosales y Ras.
Titulærerkebiskop, apostolisk nuntius til Papua Ny-Guinea og Salomonøyene
Den 1. april 2006 utnevnte pave Benedikt XVI ham til titulærerkebiskop av Nebbio og utnevnte ham til apostolisk nuntius til Papua Ny-Guinea og Salomonøyene. Erkebiskopen av Cebu, kardinal Ricardo J. Vidal, bispeviet ham den 23. mai samme år; medkonsekratorer var den apostoliske nuntius til Filippinene, erkebiskop Fernando Filoni, og den apostoliske nuntius til Australia, erkebiskop Ambrose Battista De Paoli.
Nuntius til Tanzania
10. november 2011 ble Francisco Montecillo Padilla apostolisk nuntius til Tanzania.
Nuntius til Kuwait og land på den arabiske halvøy
Pave Frans utnevnte ham til apostolisk nuntius til Kuwait og apostolisk delegat til den arabiske halvøy den 5. april 2016. Den 26. april samme år ble han også utnevnt til apostolisk nuntius til Bahrain og De forente arabiske emirater. Den 30. juli 2016 ble han utnevnt til nuntius til Jemen. Han ble også utnevnt til apostolisk nuntius i Qatar den 6. mai 2017. Per 2017 var han dermed nuntius til de fleste av landene i området; unntakene er Saudi-Arabia og Oman, land som han var apostolisk delegat til.
Nuntius til Guatemala
Pave Frans utnevnte ham til apostolisk nuntius i Guatemala den 17. april 2020.
Episkopalgenealogi
Hans episkopalgenealogi er:
Guaíra (São Paulo)
Guaíra er en kommune i delstaten São Paulo i sørøstregionen av Brasil.
Dardan Sæter-Mehmeti
Dardan Sæter-Mehmeti (født 19. juni 1989) er en norsk fotballspiller som spiller i Kvik Halden FK.
Mehmeti startet fotballkarrieren i Trosvik IF. Han skiftet etter hvert klubb til Fredrikstad, der han ble tatt opp i A-stallen, som hadde Anders Grönhagen som trener. Etter kort tid skiftet Mehmeti klubb på nytt; i sin nye klubb Kvik Halden FK ble han kaptein kort tid etter ankomsten. Han ble tildelt Halden Arbeiderblads pris Sølvballen i 2009, 2011 og 2018. Prisen deles ut til den spilleren som avisen mener er Haldens beste fotballspiller hver sesong.
Det var i -68
«Det var i -68» er en norsk sang som ble skrevet av Øystein Sunde og utgitt 1. september 2008 på Sundes musikkalbum Meget i sløyd.
Teksten handler om en mann fra 1968-generasjonen som har vært igjennom storm forelskelse med røyking av ulovlig tobakk, spedbarn, bleier, skilsmisse og ferdigmat. Teksten er gjengitt i CD-heftet til Meget i sløyd.
Musikere og instrumenter
23. juni 1969 sendte NRK programmet St. Hanskveld på Kongsvinger hvor Sundes bluegrass gruppe Christiania Fusel & Blaagress mot slutten fremførte «You're Not a Drop in the Bucket» (skrevet av Gene Evans/Riley Crabtree/Charles Haught). Denne ligner sporadisk på «Det var i -68». Besetningen i bandet i det programmet var: Fredrik Wibe (vokal/kontrabass), Kåre Schanche (perkusjon/kor), Anne Elisenberg (banjo/kor), Øystein Sunde (akustisk gitar/kor) og Gerd Gudding (fele/kor).
Danmarks kvinnelandslag i strandhåndball
Danmarks kvinnelandslag i stranadåndball representerer Danmark i internasjonale konkurranser i strandhåndball. Sporten er underlagt Dansk Håndbold Forbund. Landslagstrener er Morten Holmen.
VM i beachhåndball
Danmark deltok i sitt første VM i 2010 i Antalya i Tyrkia. Der kom de på 2.-plass, etter at de tapte finalen 0-2 for Norge. To år senere fikk de et nytt VM-sølv, under VM i beachhåndball 2012 i Muskat i Oman. Denne gangen møtte de Brasil i finalen, og tapte 0-2 (10-20 og 14-17).
EM i beachhåndball
Under EM i beachhåndball 2011 nådde de finalen, etter at de slo ut Italia i bronsefinalen, en kamp de vant 2-0 (12-8 og 13-12). Grith Kristensen scoret her 7 poeng i semifinalen. I finalen møtte de Kroatia, og måtte spille shoot-out etter 1-1 etter to omganger. De tapte shoot-outen 4-7, og fikk dermed EM-sølv. Mathilde Jensen ble Danmarks toppscorer i finalen, med 17 poeng.
De nådde igjen finalen under EM i beachhåndball 2013 på hjemmebane i Randers i Danmark, der de slo ut Ukraina i semifinalen. I finalen møtte de Ungarn, og måtte igjen se seg slått i shoot-out, med 12-14, og de fikk dermed sitt andre EM-sølv. Bozsanna Fekete scoret 20 poeng i finalen, og Kitti Gróz 19. Hanne Frandsen ble med på mesterskapets All star-team, som beste målvakt.
World Games
Danmarks kvinnelag i beachhåndball deltar for første gang ved World Games 2013.
Frøhvite
Frøhviten eller endospermen er opplagsnæringen i et frø. Hos blomsterplantene dannes frøhviten ved pollineringa idet en sædcelle fra pollenkornet går sammen med to haploide kjerne fra frøemnet. Dette betyr at frøhviten hos blomsterplantene er triploid. De aller fleste frøplanter har frøhvite som fungerer som næring for kimen når frøet spirer. Et viktig unntak er orkidefamilien som mangler frøhvite og som gjør at et spirende orkidefrø må komme i kontakt med sopphyfer som skaffer næring til den spirende planta.
Johan Sandtrø
Johan Edvard Sandtrø (født 4. april 1901 i Lånke i Stjørdal, død 22. januar 1958) var en norsk jernbanearbeider, forretningsfører og politiker, sentral i Arbeiderpartiets ungdomsbevegelse på 1920- og 1930-tallet.
Sandtrø ble medlem av AP i 1918, jobbet ved jernbanen og var engasjert i partiets ungdomsforbund. Han ble innvalgt i distriktsstyret i Trøndelag, og ble oppdaget som lovende «journalistspire» på et av bevegelsens journalistkurs.
Ved den store partisplittelsen i 1923 tilhørte han den delen av ungdommen som lojalt fulgte AP, og ble med i den nye ungdomsorganisasjonen Venstrekommunistisk Ungdomsfylking. Han begynte å arbeide i fylkingen i en jobb der han både var forretningsfører og redaktør for VKUs blad Den Røde Ungdom. Da landsstyret i april 1925 besluttet å ansette en egen redaktør og B. Flood Engebretsen tok over kunne Sandtrø konsentrere seg om  forretningsførerjobben.
Han hadde denne stillingen gjennom hele den turbulente samlingsprosessen der VKU i 1927 gikk sammen med Norges Socialdemokratiske Arbeiderpartis ungdomsorganisasjon og dannet Arbeidernes Ungdomsfylking. Han ble ansatt i 1925, og valgt på VKU-landsmøtet i 1927. Han ble gjenvalgt på samlingskongressen i 1927 og på AUFs første ordinære landsmøte i 1929, slik at han akslet forretningsførerjobben helt til 1931. I ettertid ble Sandtrø karakterisert som «en rydningsmann for det administrative arbeid i ungdomsbevegelsen».
Sandtrø var siden kasserer i Arbeiderbladet fram til krigen kom. Han var også kasserer i OBOS.
På tampen av krigen satt Sandtrø på Grini. Han ble arrestert 7. februar 1945, ankom Grini dagen etter og satt der til freden kom.
Serbisk dinar
Serbisk dinar (serbisk српски динар) er myntenheten i Serbia. 1 dinar deles inn i 100 para.
Valutakode (ISO 4217) er RSD.
Valutakurs den 19. mai 2018: 100 RSD tilsvarer 9,99 norske kroner (NOK).
Kento Sakuyama
Kento Sakuyama (født 3. juli 1990) er en japansk skihopper.
Han fikk sin verdenscupdebut i Sapporo 16. januar 2010 der han kom på en delt 21.-plass med slovenske Primož Pikl.
Han vant Sommer Grand Prix 2015 etter å ha vunnet bare ett renn, som fant sted i Hakuba.
Hans første pallplass i lagkonkurranse kom i Holmenkollen i 2015/16-sesongen 6. februar 2016.
Marit Rotnes
Marit Rotnes (1928-2022) var en norsk sosialkurator og politiker (Ap) fra Åfjord i Trøndelag. Hun ble innvalgt på Stortinget fra Sør-Trøndelag i 1981 og satt på Tinget i tre perioder til 1993.
I det sivile liv var hun sosialkurator/sosialsjef.
Winnebago County (Illinois)
Winnebago County er et fylke i den amerikanske delstaten Illinois.
EM i mellomdistansetriatlon 1987
EM i mellomdistansetriatlon 1987 (europamesterskapet i mellomdistansetriatlon) ble arrangert i Roth i Tyskland i 1987.
Elisabeth av Danmark (1524–1586)
Elisabeth av Danmark, (også Elisabeth av Mecklenburg) (født 14. oktober 1524, død 15. oktober 1586) var dansk prinsesse og hertuginne av Mecklenburg-Schwerin. Gjennom giftermål ble hun også hertuginne av Mecklenburg-Güstrow.
Elisabeth var eldste datter av Frederik I og hans andre ektefelle Sophie av Pommern.
Elisabeth vokste opp ved hoffet hos sin halvbror Christian III. Hun ble gift i 1543 med Magnus III av Mecklenburg-Schwerin (4. juli 1509 – 28. januar 1550). Ekteskapet var barnløst. Hun returnerte til hjemlandet i 1551 og bodde der til hun inngikk sitt andre ekteskap i 1556.
Pernilla Wahlgren
Wahlgren har deltatt i svenske Melodifestivalen flere ganger, og særlig ble sangen «Piccadilly Circus» fra 1985 svært populær og suksessrik. Hun spilt i en rekke teaterstykker, filmer og stykker, blant annet som Esmeralda i den Oscar-vinnende filmen Fanny og Alexander. Wahlgren har mottatt prisen Guldmasken to ganger for sin innsats på teaterscenen.
ISO 3166-2:BM
ISO 3166-2:BM er Bermudas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Bermuda.
Bermudas ISO 3166-1 alfa-2-kode er BM.
Pernilla Wahlgren
Teater
Wahlgrens første store teateropptreden var ved fire års alder da hun spilte mot sin mor i TV-programmet "Den längsta dagen". Hun gikk på Adolf Fredriks musikkskole og var med på Saltsjöbadens teater. Hun tok også danseleksjoner hos Lasse Kühler. Hon i 1979 tittelrollen i musikalen Annie på Folkan. Hun var da 11 år. Efter å ha medvirket i Lille prinsen på Saltsjöbadens teater var hun i 1982 med i musikalen Sound of Music, der hun spilte datteren Louisa von Trapp. Etter å ha spilt Annika i musikalen Pippi Långstrump på samme teater i1982 overtok hun Siw Malmkvists rolle som Pippi i de to siste forestillingene. På Folkan hadde hun også roller i forestillingene Karlsson på taket, Mio min Mio, Snövit og Ringens hemlighet.
Wahlgren har medvirket i en rekke av Stockholms privatteateres komedier, som for eksempel Bosse Parneviks Parneviks Cirkusparty, Spanska flugan og Bubbel Trubbel. Blant musikaler har hun opptrådt blant annet i Annie Get Your Gun, Grease, Trollmannen fra Oz, Cats og Nils Karlsson Pyssling. 2007 medvirket Wahlgren atter en gang i Sound of Music og i 2009 i komedien Bruden som visste för lite på Fjäderholmsteatern. Hun spilte en syngende engel i musikalen Priscilla, Queen of the Desert på Göta Lejon i 2013.
To ganger har Pernilla Wahlgren blitt tildelt teaterprisen Guldmasken, i 1999 for rollen som "Charleys tant" på Intiman og år 2002 for Kärlek & lavemang på Fredriksdalsteatern i Helsingborg.
Mellom 2018 og 2019 medvirket Wahlgren i sitt eget sceneshow "Kort, glad och tacksam", der hun feiret sin 40-årige karriere som sanger og skuespiller. I januar 2020 hadde hennes sceneshow "Pernilla Wahlgren har Hybris" premiere.
Guangdong olympiastadion
Guangdong olympiske stadion er en idrettsarena i Guangzhou i Kina. Arenanen brukes til mange formål, men fremfor alt til fotballkamper. Stadionet ble bygget i 2001. Den har en kapasitet på 80 012 plasser, som er farget i ulike farger for å skape et spesielt mønster.
Marble Madness
Marble Madness er et arkade-spill designet av Mark Cerny og utgitt av Atari Games i 1984. Spilleren bruker en styrekule for å styre en klinkekule gjennom seks brett med forskjellige hindringer innenfor en tidsfrist. Marble Madness var Ataris første spill til å bruke Atari System 1-maskinvaren og til å bli programmert i C. Det var også et av de første spillene til å bruke ekte stereolyd, forrige spill brukte enten monolyd eller simulert stereo.
Pernilla Wahlgren
Andre aktiviteter
1986 representerte Wahlgren Norge i Sopotfestivalen, der hun sang to låter fra albumet Attractive.
Marble Madness
Cerny hentet inspirasjon fra minigolf, racingspill, og kunstverk av Maurits Cornelis Escher. Han søkte etter en minimalistisk tilnærming i å designe utseendet av spillet, kurs og fiender.
Marble Madness var en kommersiell suksess. Spillet ble portet til en rekke plattformer og inspirert til utviklingen av andre spill. En oppfølger ble utviklet og planlagt for utgivelse i 1991, men avbrutt når testing viste at spillet ikke kunne konkurrere med andre titler.
Pernilla Wahlgren
Andre aktiviteter
I 2004 mottok hun Ulla Billquist-stipendiet.
Guangdong olympiastadion
Stadionet ble åpnet for allmennheten til de niende Nasjonale lekene i Kina 2001. Arenaen var opprinnelig planlagt for Sommer-OL 2008 og både OL-fakkel og en olympisk park ble bygget i tilknytning til den. Senere endret man planene og bygget Beijing nasjonale stadion hvor både åpnings- og avslutningsseremoniene og friidrettskonkurransene ble holdt.
Pernilla Wahlgren
Andre aktiviteter
Den 11. august 2007 gjorde Wahlgren debut som sommarprater i Sveriges Radio P1.
Guangdong olympiastadion
Arenaens utforming ble første gang presentert i 1999. Med utgangspunkt i Guangzhous kallenavn Blomsterbyen utformet det amerikanske arkitektkontoret Ellerbe Becket stadionets tak på en måte som skal minne om kronbladene på en blomst.
Pernilla Wahlgren
Andre aktiviteter
Siden mars 2015 har hun hver søndag podcasten "Wahlgren & Wistam" sammen med Sofia Wistam. 2015 vant podcasten den "Stora radiopriset" (nå kalt "Guldörat") som "Årets Podd".
Guangdong olympiastadion
Arenaen var hovedarena for Asialekene 2010.
Pernilla Wahlgren
Diskografi
Studioalbum
Låter på den svenske "Tracks-lista"
Singler
EP
Samlingsalbum
Stryknin
Stryknin er et naturlig plantegift utvunnet av frøene fra det indiske brekknøttetreet (Strychnos nux-vomica). Formen til stryknin er fargeløse krystaller med ekstremt bitter smak. En prosent av den dødelige dosen i et glass vann kan lett merkes av offeret. Giften påvirker nervene slik at de konstant aktiverer musklene. Dødelig dose av stryknin er 15–50 mg.
ISO 3166-2:BL
ISO 3166-2:BL er Saint-Barthélemys del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Saint-Barthélemy.
Stryknin
Symptomer
Først stivhet i kroppen og kvelningsfølelser, deretter groteske ansiktsgrimaser og rykninger i kropp og lemmer. Offeret dør etter få timer av utmattelse og lammelse av pustefunksjonen uten først å ha mistet bevisstheten. Spor av stryknin kan påvises i blodet.
ISO 3166-2:BL
Saint-Barthélemy har hatt ISO 3166-1 alfa-2-koden BL siden 2007, da øya administrativt ble skilt ut fra Guadeloupe. Som et av Frankrikes oversjøiske områder har den også koden FR-BL i Frankrikes del av ISO 3166-2, ISO 3166-2:FR.
EM på skøyter 1978, menn
EM på skøyter 1978, menn ble avholdt på Bislett stadion i Oslo, Norge den 28. og 29. januar 1978 med 30 deltakere fra 13 nasjoner.
Sergej Martsjuk ble europamester. Sten Stensen vant sølv mens Jan Egil Storholt tok bronse.
Han hadde båt
«Han hadde båt» er en norsk sang som ble skrevet av Øystein Sunde og utgitt 1. september 2008 på Sundes musikkalbum Meget i sløyd. Radiostasjoner og pressen mottok promosingler i mai/juni 2008, og følgelig ble sangen spilt på radio allerede da.
Teksten handler om en pengesvindler som er bedrageridømt. Følgelig er han på rømmen fra politiet. Sunde og medlemmene i Meget i sløyd veksler på å synge nesten hver halve setning (slik som Disney figurene Ole, Dole og Doffen Duck ofte gjør i snakkeboblene). Teksten er gjengitt i CD-heftet til Meget i sløyd.
Dråpslag
Dråpslag er en svensk TV-thriller fra 1998 i regi av argentinskfødte Marcelo V. Racana. Manuset ble skrevet av Mikael Fuchs og Staffan Schreiter. Kirsti Eline Torhaug spiller den kvinnelige hovedrollen som Cecilia.
Handling
Karl Ljunghill, som er på forretningsreise i nordlige Sverige, dreper et menneske uavsiktlig under et opphold på en rasteplass. Overbevist om at politiet ikke vil tro at det var et ulykkestilfelle flykter han i panikk. Ljunghill får uventet kontakt med en ung kvinne under flukten. Hun har sett alt sammen og er villig til å vitne, men hennes vitnemål har en pris.
Mario Gyr
Mario Gyr (født 2. mai 1985) er en sveitsisk roer som spesialiserer seg i firer, lettvekt. Under Sommer-OL 2012 i London representerte han landet sitt, der han ble nummer 5.
Han tok gull under Sommer-OL 2016.
Gullbuddhaen
Gullbuddhaen (engelsk: Golden Buddha) er en bok gitt ut i 2004 av Clive Cussler og Craig Dirgo.
Handlingsreferat
Lagets suksess eller fiasko kommer til å avgjøre Tibets fremtid. For å klare dette må de ta i bruk all deres list og vidd for å gjennomføre hele planen. Samtidig planlegger de også å svindle obligasjoner fra milliardæren Marcus Friday, til en verdi av hundre millioner dollar. I løpet av denne prosessen må de spille på lag med den russiske presidenten. Alt på én uke.
Fridtjof Tangen
Fridtjof Tangen er en norsk skuespiller. Han er mest kjent som Benny Franzen i Olsenbanden jr. filmene.
Knud Wessel Brown
Knud Wessel Brown (født 16. august 1752 i Stjørdal, død 1. mai 1837 på Høyland ved Sandnes) var en norsk prest, bror til viseadmiral Peter Caspar Wessel-Brown.
Utdannelse
Knud Wessel Browns foreldre var Peder Wessel Brown og Christiana Augusta Parelius. Faren var sogneprest i Stjørdal, og moren var prestedatter. Han fikk tidlig mulighet til å lære og studere, og tok først en utdannelse i Trondheim. Faren oppfordret ham til å studere ved universitetet i København, hvor han ble immatrikulert i 1771.
Han begynte deretter å studere juss, noe faren var skuffet over. Han mente han burde heller «vælge det theologiske studium som han troede at være det sikreste brød-studium». Imidlertid døde faren, og Knud måtte avbryte studiene i 1775 og drog hjem til Stjørdal. Deretter bestemte han seg for å bytte til teologi-studiet og avla teologisk embetseksamen i 1778. Han øvde seg på prekener og ble innviet til presteembetet av biskop Ludvig Harboe i Vår Frue kirke i København i 1781.
Prest i Høyland
Den 20. november 1791 fikk Knud Wessel Brown kallsbrev som prest i Høyland, men han kom ikke til Høyland på Jæren før 17. mai 1792 som stedefortreder for prost Ottesen.
I 1802 reiste Hans Nielsen Hauge over Jæren. Han skriver selv at i Høylands prestegjeld var det «en særdeles stor Begjærlighed hos Folket at høre gode Tilskyndelser til Gudsfrygt, saa det var vanskeligt at finde saa stor en Stue, at de Forsamlede fik Rum». Hauge tok inn hos en av bygdas mest aktede menn, Nils Monsen Aase, og holdt oppbyggelse der.
Som sogneprest ble også Knud Wessel Brown innkalt til forsamlingen. Men han hadde ikke mye til overs for Hauge og hans tilhengere. I sin innberetning til biskop Hansen i Kristiansand forteller Wessel Brown at tilhengerne kalte ham en «anden Luther», og hans emissærer ble betraktet som «den eneste sande Religions Lærere».
Knud Wessel Brown skriver videre om Hauge og hans venner:
Biskop Peder Hansen i Kristiansand, Wessel Browns overordnede, var en av pådriverne til saken som førte til Hauges lange fengselsopphold. Men selv om biskopen og Knud Wessel Brown hadde likt syn på Hauge og hans engasjement i landsdelen, er det lite som tyder på at det var et nært og hjertelig forhold mellom dem. Biskopen beskrev Høylands-presten i en beretning etter en visitasreise på Jæren i 1802 som «en hyperchonderisk og svagelig mand».
Familie med Tordenskjold
Knud Wessel Brown var i familie med Tordenskjold på denne måten: Jan og Maren Wessel hadde 17 barn. Peter Wessel Tordenskjold var barn nr 14, mens Karin Wessel var barn nr. 11. Hun giftet seg med Knud Brun, som seinere tok den engelske navnevarianten Brown. En av deres sønner var Peder Wessel Brown, som igjen var far til Knud Wessel Brown.
I 1812 var det fare for at engelskmennene skulle invadere Jæren, og alle offiserer og soldater i distriktet ble mobilisert. Folk drog mann av huse, men få hadde brukbare våpen. Knud Wessel Brown organiserte styrken, og med sekk på ryggen og sabel i hånda førte han styrken til Klepp. Her var det flere som sluttet seg til den lille hæren. Da var det en mann kommenterte at styrken hadde en prest til fører, men Wessel Brown repliserte at han skulle vise at han var av Tordenskjolds blod!
Wessel Brown dør
I 1826 fikk han hjerneslag og ble liggende i elleve år. Han beskriver det slik:
Knud Wessel Brown var ikke gift og hadde ingen familie i Høyland.
Clarence House
Clarence House er et palass i London, beliggende på The Mall, ved siden av St. James's Palace. Palasset var hjem til Dronningmoren i nesten 50 år, fra 1953 til 2002, og fungerte deretter som prinsen av Wales' offisielle residens inntil 2022.